**Bashar Barakah Jackson**, taiteilijanimeltään **Pop Smoke**, (20. heinäkuuta 1999 – 19. helmikuuta 2020) oli yhdysvaltalainen rap-artisti, laulaja ja lauluntekijä. Hän tuli tunnetuksi vuonna 2019 julkaistulla kappaleella "Welcome to the Party".

Nuoruus ja ura
--------------

Bashar Barakah Jackson syntyi 20. heinäkuuta 1999 Brooklynissä, New Yorkissa, panamalaiselle isälle ja jamaikalaiselle äidille. Jackson oli kirjoilla vähintään yhdeksässä eri koulussa varttuessaan, ja kahdeksannella luokalla hänet erotettiin, kun hän toi aseen kouluun. Jackson kertoi, että hän joutui lapsuudessa pitämään asetta mukanaan kouluissa ja kirkoissa, sillä ihmiset yrittivät tappaa häntä. Ennen rap-uraansa hän käytti huumeita ja joutui asumaan kotiarestissa.

Jackson aloitti musiikkiuransa vuonna 2018 remixaamalla erilaista drill-musiikkia. Jackson julkaisi ensimmäisen singlensä "Welcome to the Party" huhtikuussa 2019 julkaistulta EP-levyltä *Meet the Woo*. 808Melo tuotti EP:n jokaisen kappaleen ja elokuussa 2019 singlestä julkaistiin kaksi remix-versioita, joissa olivat mukana Nicki Minaj ja Skepta. Joulukuussa 2019 julkaistiin single "Gatti", jolla hän teki yhteistyötä Travis Scottin ja JackBoysin kanssa.

Jackson julkaisi 7. helmikuuta 2020 toisen EP-levyn *Meet the Woo 2*. Hänen debyyttialbuminsa *Shoot for the Stars Aim for the Moon* julkaistiin postuumisti 3. heinäkuuta 2020. Toinen postuumi albumi *Faith* julkaistiin 16. heinäkuuta 2021.

Kuolema
-------

Jackson kuoli 19. helmikuuta 2020, kun hänet ammuttiin kotiinsa ryöstön yhteydessä Los Angelesissa. Heinäkuussa 2020 ilmoitettiin, että viisi henkilöä on pidätetty liittyen Jacksonin kuolemaan. Heistä kaksi oli alaikäisiä.

Diskografia
-----------

### Studioalbumit

* *Shoot for the Stars, Aim for the Moon* (2020)
* *Faith* (2021)

### EP-levyt

* *Meet the Woo*  (2019)
* *Meet the Woo 2*  (2020)

Lähteet
-------

1. 1 2 3 4 5  Fletcher, Lily: Pop Smoke: US rapper who introduced the UK drill sound to New York The Independent. Viitattu 1.10.2020. (englanniksi)
2. 1 2 3  Caramanica, Jon: The Rapid Rise of Pop Smoke, Brooklyn Rap’s Homecoming King The New York Times. Viitattu 1.10.2020. (englanniksi)
3. 1 2  Vedenpää, Ville: Karu nuoruus on monen tapetun amerikkalaisräppärin taustalla – keskiviikkona ammuttu Pop Smoke vei aseen kouluun ja kirkkoonkin *yle.fi*. Viitattu 1.10.2020.
4. ↑  GATTI *music.apple.com*. Viitattu 1.10.2020. (englanniksi)
5. ↑  Meet the Woo 2 *music.apple.com*. Viitattu 1.10.2020. (englanniksi)
6. ↑  Pierre, Alphonse: Shoot for the Stars Aim for the Moon Pitchfork. Viitattu 1.10.2020. (englanniksi)
7. ↑  Minsker, Evan: New Pop Smoke Album Announced, Coming Next Month *Pitchfork*. Viitattu 2.12.2021. (englanniksi)
8. ↑  Rapper Pop Smoke gunned down in Hollywood Hills home Los Angeles Times. Viitattu 1.10.2020. (englanniksi)
9. ↑  Snapes, Laura: Pop Smoke: five arrested in connection with Brooklyn rapper's killing *The Guardian*. Viitattu 1.10.2020. (englanniksi)

Aiheesta muualla
----------------

* Viralliset verkkosivut

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |